《都下秋雨夜饮王子长宅》
明代·陈束

阔别时何屡，蹉跎鬓已侵。
还朝明主赐，卜夜故人心。
凉雨杯初覆，空堂漏欲沉。
安知非梦寐，相对帝城阴。

作者简介：明浙江鄞县人，字约之，号后冈。幼时颖慧，其父破产延师教之读。稍长，博览群书。嘉靖八年进士。授礼部主事，迁员外郎，改编修。束出张聪、霍韬门，不肯亲附，为所恶，出为湖广佥事。分巡辰、沅，治有声。稍迁福建参议，改河南提学副使。以呕血死，卒年三十三。诗学初唐，与王慎中、唐顺之、赵时春、熊过、任瀚、李开先、吕高称“嘉靖八才子”。有《后冈集》。